CELEX: C2005/193/55
Language: hu
Date: 2005-08-06 00:00:00
Title: T-201/05. sz. ügy: José María Perez Santander által az Európai Unió Tanácsa ellen 2005. május 18-án benyújtott kereset

6.8.2005   
            
            
               HU
            
            
               Az Európai Unió Hivatalos Lapja
            
            
               C 193/32
            
         José María Perez Santander által az Európai Unió Tanácsa ellen 2005. május 18-án benyújtott kereset
   (T-201/05. sz. ügy)
   (2005/C 193/55)
   Az eljárás nyelve: francia
   José María Perez Santander (lakóhelye: Ixelles [Belgium], képviselik: Georges Vandersanden és Laure Levi ügyvédek) 2005. május 18-án keresetet nyújtott be az Európai Közösségek Elsőfokú Bíróságához az Európai Unió Tanácsa ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a felperesnek a felvételi határozatában adott besorolását annyiban, amennyiben ez a besorolás az új személyzeti szabályzat XIII. melléklete 12. cikkének (3) bekezdésén alapul;
            
         
               —
            
            
               következésképpen sorolja be újra a felperest (beleértve az ily módon helyesbített besorolási fokozatban szerzett tapasztalatainak az értékelését, előmeneteli és nyugdíjjogait), abból a besorolási fokozatból kiindulva, amelybe ki kellett volna őt nevezni azon versenyvizsga-kiírás alapján, amelynek eredményeként felvételi tartaléklistára került, akár e versenyvizsga-kiírásban szereplő besorolási fokozatba, akár az új személyzeti szabályzat besorolási rendszerében ennek megfelelő fokozatba (és a 2004. május 1-je előtt alkalmazandó szabályok szerinti megfelelő fizetési fokozatba), a kinevezési határozatának hatályától kezdődően;
            
         
               —
            
            
               ítéljen meg a felperesnek – az Európai Központi Bank által az érintett időszakra az elsődleges refinanszírozási műveletekre megállapított kamat két százalékponttal növelt kamatlábának alapul vételével – késedelmi kamatot a felvételi határozatában szereplő besorolásához és az őt megillető besoroláshoz tartozó illetménye között a szabályos besorolásáról szóló határozat meghozatalának időpontjáig fennálló különbségnek megfelelő pénzösszegek után;
            
         
               —
            
            
               kötelezze az alperest valamennyi költség viselésére.
            
         Jogalapok és fontosabb érvek:
   A jogalapok és a fontosabb érvek megegyeznek a T-58/05. sz. Centeno Mediavilla és társai kontra Bizottság ügyben (1) felhozottakkal.
   
      (1)  HL C 93., 2005.4.16., 38. o.